REPUBLIKA HRVATSKA

OSNOVNA ŠKOLA HRVATSKI LESKOVAC

HRVATSKI LESKOVAC, PILINKA 2

KLASA: 007-04/25-02/02

URBROJ: 251-724/01-25-6

Hrvatski Leskovac, 11.7.2025.

**ZAPISNIK**

s tridesetisedme sjednice Školskog odbora OŠ Hrvatski Leskovac

održane 11. srpnja 2025. godine putem video poziva

Nazočni članovi:

*Kristina Puklin*, predstavnica Učiteljskog vijeća i predsjednica Školskog odbora

*Milan Pleša*, predstavnik Učiteljskog vijeća i zamjenik predsjednice Školskog odbora

*Vanja Horvat*, predstavnica Radničkog vijeća

*Ivona Čuturić*, predstavnica roditelja

Odsutni članovi:

do dana sjednice osnivač nije imenovao svoje predstavnike

Prisutne osobe bez prava odlučivanja:

*Davor Kovačić*, ravnatelj škole

*Ivona Forgač*, tajnica školske ustanove

Predsjednica otvara sjednicu s početkom u 14:00 sati i utvrđuje postojanje kvoruma.

Nadalje, predsjednica Školskog odbora predlaže sljedeći **izmijenjeni** dnevni red:

1. Usvajanje zapisnika s prethodne sjednice

2. Usvajanje polugodišnjeg financijskog izvještaja

3. Usvajanje financijskog izvještaja o izvršenju financijskog plana

4. Odabir ponuditelja za nabavu udžbenika za šk.g. 2025./2026.

5. Suglasnost za zapošljavanje na radnom mjestu Pomoćnik/ca u nastavi

6. Razno

*Školski odbor jednoglasno usvaja predloženi dnevni red.*

**Ad 1) Usvajanje zapisnika s prethodne sjednice**

Predsjednica Školskog odbora postavlja članovima Školskog odbora pitanje jesu li pročitali zapisnik prethodne, 36. sjednice, koji su zaprimili putem e-mail pošte,

i usvajaju li ga, na što svi prisutni članovi potvrđuju primitak zapisnika i *jednoglasno ga usvajaju*.

**Ad 2)** **Usvajanje polugodišnjeg financijskog izvještaja**

Predsjednica Šk.odbora prezentira Školskom odboru polugodišnji izvještaj (1. – 6. mjesec 2025.), koji je poslan svim članovima e-mailom i nalazi se u prilogu ovog zapisnika te je njegov sastavni dio.

*Školski odbor jednoglasno usvaja predstavljen im polugodišnji financijski izvještaj.*

**Ad 3) Usvajanje financijskog izvještaja o izvršenju financijskog plana**

Predsjednica Šk.odbora prezentira Školskom odboru polugodišnji izvještaj (1. – 6. mjesec 2025.) o izvršenju financijskog plana, koji je poslan svim članovima e-mailom i nalazi se u prilogu ovog zapisnika te je njegov sastavni dio.

*Školski odbor jednoglasno usvaja predstavljen im polugodišnji izvještaj o izvršenju financijskog plana.*

**Ad 4) Odabir ponuditelja za nabavu udžbenika za šk.g. 2025./2026.**

Prema izvještaju ravnatelja nakon provedenog postupka jednostavne nabave, *Školski odbor jednoglasno daje suglasnost ravnatelju za donošenje* *Odluke o odabiru EKUPI d.o.o. za odabranog ponuditelja nabave udžbenika za OŠ Hrvatski Leskovac u šk.g. 2025./2026, prema prijedlogu koji se nalazi u prilogu ovog zapisnika. Zadužuje se Karla Carić za objavu Odluke na mrežnoj stranici Škole.*

*Zadužuje se Borna Udatny za daljnjeg glavnog koordinatora svih aktivnosti u svezi nabave udžbenika*.

**Ad 5) Suglasnost za zapošljavanje na radnom mjestu Pomoćnik/ca u nastavi**

Predsjednica Školskog odbora navodi kako je zaprimila obavijest tajnice Ivone Forgač da je kandidatkinja odabrana za zapošljavanje na predmetnom radnom mjestu. Amalija Baborac, odustala iz privatnih razloga stoga ravnatelj traži suglasnost za sklapanje ugovora o radu na određeno i nepuno radno vrijeme s idućim kandidatom s rang ljestvice.

Kandidati su bili rangirani kako slijedi:

1. *Marija Todorić, Anđelka Mrkonjić, Jasna Faltak, Darija Krešo 5,0*
2. *Jasminka Rukavina, Ružica Pejazić 4,7*
3. *Amalija Baborac 4,6*
4. *Dejan Filipčić 3,9*

*Shodno navedenom,* ***ravnatelj Osnovne škole Hrvatski Leskovac moli Školski odbor suglasnost za sklapanje ugovora o radu na određeno vrijeme od 1.9.2025. do 31.8.2026. sa kandidatom Dejanom Filipčićem do najviše 35 sati tjedno, kako je naznačeno u rješenju Gradskog ureda za obrazovanje za učenika kojem će pomagati u nastavi sukladno odluci koordinatorice pomoćnika u nastavi.***

Školski odbor jednoglasno daje suglasnost za zapošljavanje ***Dejana Filipčića*** (Pomoćnik u nastavi, do najviše 35 sati tjedno prema odluci koordinatorice pomoćnika u nastavi) na određeno vrijeme od 1.9.2025. godine do 31.8.2026. godine.

**6) Razno**

Predsjednica Školskog odbora daje riječ ravnatelju da upozna Školski odbor s aktualnostima.

Ravnatelj iznosi da je za OŠ Hrvatski Leskovac dana 24.3.2025. g. certificirana tvrtka za područje sigurnosti Salon bankarske opreme Ozimec d.o.o. iz Zagreba izradila dokument, koji se sastoji od Sigurnosne procjene postojećeg stanja, Sigurnosne analize rizika, Mjera sigurnosti te Plana sigurnosti i zaštite a prema smjernicama MZOM-a nakon tragičnog incidenta u OŠ Prečko.

Obzirom da navedeni dokument predviđa zapošljavanje 2 izvršitelja na radnom mjestu radnika za sigurnost i zaštitu, ravnatelj je ponovio zahtjev dana 8.7.2025. MZOM-u te zatražio umjesto jednog dva izvršitelja.

Ravnatelj napominje kako je vrlo izvjesno da će nova školska godina početi ponovo sa zaštitarima budući postupak odabira prethodno navedenog kadra kao i uvjeti za njegovo zapošljavanje nisu još utvrđeni od strane MZOM-a te Grad Zagreb vrši analizu različitih verzija sigurnosno-tehničkog dokumenta koji su škole dostavile.

Dovršeno u 14,30 sati.

Predsjednica Školskog odbora

Kristina Puklin

\_\_\_\_\_\_\_\_\_\_\_\_\_\_\_\_\_\_\_\_\_

Zapisničarka

Ivona Forgač

\_\_\_\_\_\_\_\_\_\_\_\_\_\_\_\_\_\_\_\_\_